User:Budapestguitar

Mester Sándor (MS3) – Gitárművész, producer és feltaláló

Tizenkét évesen kezdett gitározni tanulni édesapjától MS2-től. Tizenhét évesen már megnyerte a Váci Országos Gitárverseny Fődíját. 1992-ben felvételt nyert a Liszt Ferenc Zeneművészeti Főiskolára, ahol Eötvös József növendéke lett. Már a főiskolai évek alatt is kereste az új hangzásokat, zenei lehetőségeket, így a komolyzenei koncertek mellett több könnyűzenei produkcióban is részt vett. MS3 weboldala

A sikeres kezdést követően 1995-ben egy "zenész" betegség, a kéz és az ujjak részleges bénulásával járó disztónia miatt kénytelen volt félbehagyni szólókarrierjét és számítógépes zeneszerzéssel kezdett foglalkozni. 1998-ben találta fel a digitális improvizációt, majd 2000-ben megalapította a Digimpro Kft.-t Budapesten. A cég 2003-ban Londonba tette át székhelyét. A DI technológiát azóta számos világnagyság is használta többek között Robbie Williams, Roots Manuva, Erasure és Moby is. Itt lehet kipróbálni

MS3 keze Róth Ede főiskolai és konzervatóriumi gitártanár speciális módszerének és több éves megfeszített munkának köszönhetően meggyógyult: 2003-ban újrakezdte szólókarrierjét. A Fészek Klubban, balatonfelvidéki templomokban és szerte az országban tartott szólóesteket. 2005-ben körbegitározta a Balatont a 150koncert elnevezésű turné keretében, ami rekordnak tekinthető, mivel kilencven nap alatt százötven koncertet adott, amire nem volt még példa a klasszikus zenében. Majd 2006-ban megismételte a sorozatot, akkor már országos méretűvé vált a 150koncert. A két 150koncert alatt templomokban, művelődési házakban, művészeti iskolákban, kultúrházakban és falunapokon játszott alapvetően kisebb falvakban és több, mint tízezer néző látogatta a koncerteket, ebből több ezer iskolás gyermek volt. A koncertek eseményeit végigkísérő személyes webnaplója, a www.150koncert.com mára népszerű klasszikus zenei blognak számít. 150koncert

A harmadik 150koncert megtartása már hosszabb időt vesz igénybe 2007-ben és 2008-ban országszerte koncertezett, valamint Erdélyben és Bukarestben is adott szóló és kamara koncerteket. 2007-ben Romániában Nagyszebenben (Sibiu, European Capital of Culture) és Cisnadioarában adott számos koncertet szabadtéri színpadokon, templomokban, román festők és írók kiállításmegnyitóin, könyvbemutatóin. A Bartók átiratok különös sikert arattak. 2008-ban - a már közel négy éves sorozat – a négyszázadik koncertet Bukarestben tartotta az MS3 barokk trióval.

2008-ban Hajdú Eszter Magyarországon sok port kavart és még több nézőt vonzó 'A Fideszes zsidó, a nemzeti érzés nélküli anya és a mediáció' c. dokumentumfilmjéhez írt zenét és vett részt a film munkálataiban. Hajdú Eszter A 2008 őszén tartott romániai koncertekből egy film is készült „Bölcsődal” címmel. Hajdú Eszter weboldala

MS3 a szóló repertoárja mintegy 600 év zenéjét öleli át a reneszánsztól napjainkig: a spanyol és olasz (Ferdinando Sor és Francisco Tarrega) és dél-amerikai  (Heitor-Villa Lobos, Barrios) klasszikus gitárirodalom nagyjai mellett Luis Milan, Bakfark Bálint, Bartók Béla és saját műveit is játssza. 2006-ban megalakult az MS3 barokk-trió. Az MS3 barokk trióban sok hazai fiatal zenész megfordult már: Sturcz András, Papp Györgyi, Budai Elvira (cselló), Rózsa István (tuba), Mester Dániel, Vázsonyi János (alt szaxofonon), Somos András, Détári Anna (fuvola), Antal Éva (gitár). 2006-ban MS3 Antal Évával számos gitár-duó koncertet adott. Bartók Béla 44 Hegedűduóiból 15 db.-ot, a Román-táncokat és Joseph Haydn egyik D-dúr zongora szonátájából készített saját átiratokat játszották. A trió repertoárja Jean Baptiste Loiellet, Evaristo Dall'abaco (1675 - 1742), Jean-Philip Rameau (1683 - 1764), Georg Frederick Händel (1685 - 1759), Johann Sebastian Bach (1685 - 1750) műveiből áll.

Az MS3 Baroque Ensemble a 2009-es évtől kezdi meg működését (fuvola/szaxofon, fuvola, gitár és cselló). Az MS3 Baroque Ensemble francia barokk szerzők Jean-Baptiste Lully (1632-1687), Jacques Paisible (c. 1656–1721) és Jean Marie Leclair. (1697 - 1764) műveit - szonátákat, színházi zenéket, illetve barokk táncokat - játssza. A zenekar mai, modern hangszereken, átiratként, de hagyományos felfogásban, az előadói szabadságot szem előtt tartva játszik barokk zenét.